钦定古今图书集成/历象汇编/乾象典/第053卷 > 老人
## 钦定古今图书集成/历象汇编/乾象典/第053卷 > 老人

按《星经》阙。

按《史记天官书》：“狼比地有大星曰南极，老人见，治安
不见，兵起。常以秋分时候之于南郊。”

〈注〉《晋灼》曰：“比地，近地也。”《正义》曰：“老人一星，在弧南，一曰南极，为人主寿命延长，其应常以秋分之曙见于丙，春分之夕见于丁。”

按：《汉书天文志》同。

按《晋书天文志》：“老人一星在弧南，一曰南极，常以秋
分之旦见于景，春分之夕没于丁。”

按：《隋书》《宋史天文志》俱同。

按《观象玩占》，老人一星，弧矢南；一曰南极。老人，主寿
考，去疾疫，除毒气；一曰寿星。巫咸曰：“老人，木官也。”